ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
"డిజిటల్ ట్రాన్స్ఫర్మేషన్ అండ్ ఇంటర్నేషనలైజేషన్ ఆఫ్ హయ్యర్ ఎడ్యుకేషన్" అంతర్జాతీయ సదస్సులో పాల్గొన్న మంత్రి శ్రీ ధర్మేంద్ర ప్రధాన్
- భారతీయ మరియు ప్రపంచ సంస్థల మధ్య సమన్వయాన్ని సృష్టించడం ద్వారా కొత్త జ్ఞాన అనుసంధాన నెట్వర్క్ ఏర్పాటుకు పిలుపునిచ్చిన శ్రీ ధర్మేంద్ర ప్రధాన్
ఈరోజు ఢిల్లీలో డీకిన్ యూనివర్సిటీ, టీసీఎస్తో కలిసి నిర్వహించిన "డిజిటల్ ట్రాన్స్ఫర్మేషన్ అండ్ ఇంటర్నేషనలైజేషన్ ఆఫ్ హయ్యర్ ఎడ్యుకేషన్" అనే అంశంపై జరిగిన అంతర్జాతీయ సదస్సు ప్రారంభ సెషన్లో కేంద్ర విద్య మరియు నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ పాల్గొని ప్రసంగించారు. డికిన్ యూనివర్శిటీ ఉపకులపతి ప్రొఫెసర్ ఇయాన్ మార్టిన్, శ్రీ సుబ్రమణ్యం రామదొరై, ఓపీ జిందాల్ యూనివర్శిటీ వ్యవస్థాపక వీసీ ప్రొఫెసర్ సి రాజ్కుమార్, ,శ్రీ మాథ్యూ జాన్స్టన్ మరియు భారత మరియుఆస్ట్రేలియాకు చెందిన ప్రముఖ నాయకులతో కలిసి 'డిజిటల్ పరివర్తన మరియు ఉన్నత విద్య అంతర్జాతీయీకరణ' అనే సదస్సులో శ్రీ ప్రధాన్ పాల్గొన్నారు. భాగస్వామ్య విలువల ఆధారంగా భారతదేశం మరియు ఆస్ట్రేలియా సుదీర్ఘ సంబంధాన్ని పంచుకుంటున్నాయని శ్రీ ప్రధాన్ అన్నారు. విద్య మరియు నైపుణ్యం రంగాలలో భాగస్వామ్య క్రమక్రమంగా బలపడుతోందని అన్నారు. భారతదేశం పారిశ్రామిక విప్లవం 4.0. నాయకత్వం వహించాలని ఆకాంక్షిస్తోందని అన్నారు. ఈ ప్రయాణంలో భారత్-ఆస్ట్రేలియా భాగస్వామ్యం ప్రధాన పాత్ర పోషించగలదని ఆశాభావం వ్యక్తం చేశారు. ఏ నాగరికతకైనా జ్ఞానం అనేది ఒక కీలకమైన స్తంభమని శ్రీ ప్రధాన్ అన్నారు. భారతీయ నాగరికత ఎల్లప్పుడూ విజ్ఞాన ఆధారితమైనదేనని మరియు విజ్ఞాన ఆధారంగానే ముందుకు సాగినదేనని అన్నారు. దీనిని మరింతగా ముందుకు తీసుకెళ్తూ భారత్ ఎన్ఈపీ 2020ని అమలు చేస్తోందన్నారు. 15-25 ఏళ్ల మధ్య ఉన్న విస్తారగా ఉన్న జనాభాకు మేటి విద్య మరియు మంచి నైపుణ్యాన్ని అందించడం ఒక సవాలు అని అభిప్రాయపడ్డారు . భారతదేశంలో కొత్త "డిజిటల్ లైఫ్ స్టైల్" రూపుదిద్దుకుంటుందని కూడా ఆయన అన్నారు. 2023 చివరి నాటికి దేశీయ 5జీనుండి డిజిటల్ చెల్లింపులలో ప్రపంచ నాయకత్వం, రాబోయే డిజిటల్ విశ్వవిద్యాలయం మరియు హై-స్పీడ్ ఇంటర్నెట్తో అన్ని గ్రామాలను నెట్వర్కింగ్ చేయడం వరకు భారతదేశం యొక్క డిజిటలైజేషన్ కొత్త అవకాశాలను సృష్టిస్తోంది అని అన్నారు. అంతర్జాతీయ సంస్థలు భారతదేశంలో క్యాంపస్లను ఏర్పాటు చేయడంతో పాటు కొత్త నాలెడ్జ్ నెట్వర్క్లకు శ్రీ ప్రధాన్ పిలుపునిచ్చారు. భారతీయ సంస్థలు కూడా ప్రపంచ వ్యాప్తంగా ఉన్నాయని వివరించారు. అనంతరం ఆయన మాట్లాడుతూ భారతదేశం ఎప్పుడూ వివేకంతో సమాజాన్ని సుసంపన్నం చేస్తుందన్నారు. నిరంతరం అభివృద్ధి చెందుతున్న ప్రపంచంలో, భారతీయ విజ్ఞాన నెట్వర్క్లు మానవాళి ప్రయోజనం కోసం ముందుకు సాగుతాయని తెలిపారు.
ప్రధాన మంత్రి కార్యాలయం
జపాన్-ఇండియా అసోసియేషన్  తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ జపాన్ పూర్వ ప్రధానులు శ్రీయుతులు యొశిరొ మొరి మరియు శింజో ఆబే లతో జపాన్ లోని టోక్యో లో ఈ రోజు  న సమావేశమయ్యారు. శ్రీ యొశిరొ మొరి జపాన్-ఇండియా అసోసియేశన్  కు ప్రస్తుతం అధ్యక్షుని గా ఉన్నారు. అయితే, శ్రీ శింజో ఆబే త్వరలోనే ఈ బాధ్యత ను తాను స్వీకరించనున్నారు. జెఐఎ 1903వ సంవత్సరం లో ఏర్పాటైంది. ఇది జపాన్ లోని అత్యంత పాతదైన మైత్రీ సంఘాల లో ఒకటి గా ఉంది.
శ్రీ యొశిరొ మొరి నాయకత్వం లో జెఐఎ అందించిన గణనీయమైనటువంటి తోడ్పాటుల ను, మరీ ముఖ్యం గా భారతదేశాని కి మరియు జపాన్ కు మధ్య రాజకీయ, ఆర్థిక మరియు సాంస్కృతిక రంగాల లో ఆదాన ప్రదానాల ను ప్రోత్సహించడాన్ని ప్రధాన మంత్రి ప్రశంసించారు. కొత్త బాధ్యతల ను స్వీకరించనున్న శ్రీ శింజో ఆబే కు ప్రధాన మంత్రి శుభాకాంక్షల ను తెలియజేశారు. జెఐఎ తాను పోషిస్తున్న ముఖ్య పాత్ర ను కొనసాగిస్తుందని ఆశపడుతున్నాను అని ప్రధాన మంత్రి అన్నారు.
ఇండియా-జపాన్ స్పెశల్ స్ట్రటిజిక్ ఎండ్ గ్లోబల్ పార్ట్ నర్ శిప్ యొక్క విశాలమైన పరిధి ని గురించి, ఒక శాంతియుతమైనటువంటి స్థిరత్వం కలిగినటువంటి, సమృద్ధి యుక్తమైనటువంటి ఇండో- పసిఫిక్ అనే దృష్టి కోణాన్ని భారతదేశం మరియు జపాన్ ఆకాంక్షిస్తుండడాన్ని గురించి కూడా నేత లు చర్చించారు. రెండు దేశాల ప్రజల మధ్య సాంస్కృతిక సంబంధాల ను మరింతగా ప్రోత్సహించగల మార్గాలు సైతం చర్చలు చోటు చేసుకొన్నాయి.
రహదారి రవాణా, హైవేల మంత్రిత్వ శాఖ
జాతీయ రహదారుల రంగంలో వ్యాపారం సులభతరం చేయడానికి పరిశ్రమల సంస్థ సీఈఏఐ నుండి సూచనలు స్వీకరిస్తున్న ఎన్హెచ్ఏఐ
వ్యాపారం చేయడాన్ని మరింత సౌలభ్య పరిచి మెరుగుపరచడానికి, పరిశ్రమ సంస్థ కన్సెల్టింగ్ ఇంజినీర్స్ అసోసియేషన్ ఆఫ్ ఇండియా  చేసిన చాలా సూచనలకు ఎన్హెచ్ఏఐ అంగీకరించింది. ఓమ్నిబస్ బ్యాంక్ గ్యారెంటీ, కన్సెల్టెంట్ల పనితీరు పారామితులు, డీపీఆర్ ఆమోదం, విలువ ఇంజినీరింగ్, సాంకేతిక సామర్థ్య కేటాయింపులు, బిడ్ల మూల్యాంకనం వంటి ఆయా విభాగాలకు సంబంధించి సూచనల్ని సీఈఏఐ సమర్పించినట్లు ఎన్హెచ్ఏఐ నివేదించింది.
పరిశ్రమ సంస్థతో వివరణాత్మక చర్చలు జరిపిన తరువాత, వారు చేసిన చాలా సూచనలకు ఎన్హెచ్ఏఐ అంగీకరించింది. ఎన్హెచ్ఏఐ సంస్థ పరిధి వెలుపల ఉన్న సూచనలను సంబంధిత ప్రాధికారిక విభాగాల పరిశీలనకు పంపబడ్డాయి.
అంతేకాకుండా, కన్సెల్టెంట్ తో సజావుగా పనిచేయడానికి అన్ని మంచి సూచనలు భవిష్యత్తులో కూడా సానుకూలంగా పరిగణించబడతాయని ఎన్హెచ్ఏఐ పరిశ్రమ వర్గాల వారికి హామీ ఇచ్చింది.
ఎన్హెచ్ఏఐ అంగీకరించిన కొన్ని ముఖ్య సూచనలు ఈ కిందన ప్రముఖంగా పేర్కొనబడ్డాయి:
- ఓమ్నిబస్ బ్యాంక్ గ్యారెంటీ వ్యవస్థకు సంబంధించి సూచనలను ఎన్హెచ్ఏఐ అంగీకరించింది మరియు ఈ విషయంపై మార్గదర్శకాలు జారీ చేయబడ్డాయి.
- వినూత్న సాంకేతిక పరిజ్ఞానం / సామగ్రిని ఉపయోగించడం గురించి సూచనలు అంగీకరించబడ్డాయి. డీపీఆర్లను తయారుచేసేటప్పుడు కొత్త టెక్నాలజీలను ప్రతిపాదించాలని ఎన్హెచ్ఏఐ కన్సల్టెంట్ను కోరింది మరియు వ్యర్థ వ్యయ వస్తువులను నివారించాలని కోరింది.
- డీపీఆర్ యొక్క వివిధ దశల ఆమోదం ప్రక్రియ వేగవంతం చేయనున్నట్టుగా ఎన్హెచ్ఏఐ హామీ ఇచ్చింది.
- కన్సెల్టెంట్ సకాలంలో చెల్లింపులను నిర్ధారించడానికి ఎన్హెచ్ఏఐ తన వంతు నిబద్ధతను పునరుద్ఘాటించింది.
-సాంకేతిక సామర్థ్య నిబంధనల కింద కన్సెల్టెంట్కు ఇవ్వబడిన ప్రాజెక్టుల సంఖ్యపై క్యాప్ను కన్సెల్టెంట్ పనితీరుతో అనుసంధానించబడుతుంది. దీనిని వెండార్ పెర్ఫార్మెన్స్ ఎవాల్యూషన్ సిస్టమ్ రేటింగ్కు అనుసంధానించనున్నారు. వ్యాపారం యొక్క సౌలభ్యాన్ని మెరుగుపరచడానికి దాని వాటాదారులందరితో మెరుగైన పని సంబంధాన్ని సులభతరం చేయడానికి కట్టుబడి ఉన్నట్టుగా ఎన్హెచ్ఏఐ నివేదించింది.
ఆర్థిక మంత్రిత్వ శాఖ
గుజరాత్లో ఆదాయపు పన్ను శాఖ సోదాలు
ఆదాయపు పన్ను శాఖ 20.07.2022న టెక్స్టైల్స్, కెమికల్స్, ప్యాకేజింగ్, రియల్ ఎస్టేట్ మరియు ఎడ్యుకేషన్ వంటి విభిన్న రంగాలలో ఉన్న ప్రముఖ వ్యాపార సమ్మేళనంపై సెర్చ్ మరియు సీజ్ ఆపరేషన్ నిర్వహించింది. ఖేడా, అహ్మదాబాద్, ముంబై, హైదరాబాద్ మరియు కోల్కతాలో విస్తరించి ఉన్న మొత్తం 58 ప్రాంగణాలలో ఓకేసారి సెర్చ్ నిర్వహించింది.
సెర్చ్ ఆపరేషన్లో, వివిధ పత్రాలు, డిజిటల్ డేటా రూపంలో వివిధ నేరారోపణ ఆధారాలను అధికారులు కనుగొని స్వాధీనం చేసుకున్నారు. ఖాతా పుస్తకాలో నమోదు చేయబడని నగదు విక్రయాలు, బోగస్ కొనుగోళ్ల బుకింగ్, రియల్ ఎస్టేట్ లావాదేవీల నుండి డబ్బుపై వచ్చే రసీదులతో సహా వివిధ పద్ధతులను అనుసరించడం ద్వారా పెద్ద ఎత్తున పన్ను ఎగవేతలకు పాల్పడినట్లు ఈ ఆధారాలు వెల్లడిస్తున్నాయి. కోల్కతా ఆధారిత షెల్ కంపెనీల నుండి షేర్ ప్రీమియం ద్వారా లెక్కించబడని మొత్తాలను లేయర్లుగా వేయడంలో ఈ బృందం పాలుపంచుకున్నట్లు కనుగొనబడింది. నగదు ఆధారిత 'సరాఫీ'  అడ్వాన్సుల ద్వారా లెక్కలోకి రాని ఆదాయానికి సంబంధించిన కొన్ని లావాదేవీలు కూడా అధికారులు కనుగొన్నారు.
ఆపరేటర్ల ద్వారా తమ లిస్టెడ్ కంపెనీల షేర్ల ధరలను తారుమారు చేయడం ద్వారా గ్రూప్ లాభాలకు పాల్పడినట్లు తేలింది. ప్రమోటర్ల వ్యక్తిగత ఉపయోగం కోసం గ్రూప్ కల్పిత సంస్థల ద్వారా నిధులను పొందినట్లు అధికారులు ఆధారాలు సేకరించారు. ఇంకా, సంస్థ పబ్లిక్ లిమిటెడ్ కంపెనీల ఖాతా పుస్తకాలు తారుమారు కూడా చేసినట్లు అధికారులు తెలిపారు.
ఈ సెర్చ్ ఆపరేషన్ ద్వారా రూ.1000 కోట్లకు మించిన లెక్కల్లో లేని లావాదేవీలు వెలుగులోకి వచ్చాయి. ఇప్పటి వరకు లెక్కల్లో చూపని రూ.24 కోట్లు, ఆధారాలు లేని ఆభరణాలు, కడ్డీ తదితరాలను  అధికారులు సోదాల్లో స్వాధీనం చేసుకున్నారు.
తదుపరి విచారణ కొనసాగుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 202.5 కోట్ల డోసులు  అందించారు
గత 24 గంటల్లో 30,42,476 డోసులు అందించారు
దేశవ్యాప్త క్రియాశీల కేసుల సంఖ్య 1,47,512
మొత్తం కేసుల్లో క్రియాశీల కేసులు 0.34%
ప్రస్తుత రికవరీ రేటు 98.47%
గత 24 గంటల్లో 18,159 మంది కోలుకున్నారు. దీంతో, కోలుకున్నవారి మొత్తం సంఖ్య 4,32,46,829 కు పెరిగింది.
గత 24 గంటల్లో 14,830 కొత్త కేసులు నమోదయ్యాయి.
రోజువారీ పాజిటివిటీ రేటు 3.48%
వారపు పాజిటివిటీ రేటు 4.53%
గత 24 గంటల్లో చేసిన 4,26,102 కొవిడ్ పరీక్షలతో కలిపి ఇప్పటివరకు 87.31 కోట్ల పరీక్షలు చేశారు.
ఆయుష్
బ్రిక్స్ దేశాల సంప్రదాయ ఔషధ ఉత్పత్తుల ప్రామాణీకరణ నియంత్రణ స్థిరీకరణపై వెబ్నార్
"బ్రిక్స్ దేశాల సంప్రదాయ ఔషధ ఉత్పత్తుల ప్రామాణీకరణ నియంత్రణ స్థిరీకరణ"పై కేంద్ర ఆయుష్ మంత్రిత్వ శాఖ ఇటీవల వెబ్నార్ నిర్వహించింది. భారతదేశ అధ్యక్షతన ఈ సమావేశం జరిగింది. భారత్, చైనా, దక్షిణాఫ్రికా, రష్యా, బ్రెజిల్ దేశాల సంప్రదాయ ఔషధ రంగాలకు చెందిన నిపుణులు, పరిశ్రమ ప్రతినిధులు వెబినార్లో పాల్గొన్నారు. ప్రస్తుత వెబినార్ నిర్వహణ కోసం, ఈ ఏడాది ఫిబ్రవరి 24-26 తేదీల్లో జరిగిన సమావేశంలోనే భారత్ ప్రతిపాదించగా, సభ్య దేశాలు అంగీకరించాయి. "సంప్రదాయ ఔషధ రంగంలో బ్రిక్స్ నిపుణులు" పేరిట ఈ ఏడాది మార్చి 25న కూడా ఆయుష్ మంత్రిత్వ శాఖ వర్చువల్ సమావేశం నిర్వహించింది.
ఆయుష్ మంత్రిత్వ శాఖ సలహాదారుడు డా.మనోజ్ నేసరి ఈ వెబినార్కు అధ్యక్షత వహించి, ప్రారంభోపన్యాసం చేశారు. వెబినార్ గురించి వివరిస్తూ, బ్రిక్స్ దేశాల సహకారాన్ని మరింత బలోపేతం చేసే లక్ష్యంతో, సంప్రదాయ వైద్య రంగంలో "భారతదేశ బ్రిక్స్ 2021" ప్రాధాన్యతలను డా.నేసరి వివరించారు. భారత్ చేసిన ప్రతిపాదనల్లో, 'సంప్రదాయ ఔషధ రంగంలో బ్రిక్స్ సహకారంపై అవగాహన ఒప్పందం', 'సంప్రదాయ ఔషధాలపై బ్రిక్స్ ఫోరం'  ఏర్పాటు వంటి అంశాలు ఉన్నాయి. బ్రిక్స్ దేశాల మధ్య సంప్రదాయ ఔషధ ఉత్పత్తుల ప్రామాణీకరణ నియంత్రణ స్థిరీకరణ అవసరాన్ని డా.నేసరి స్పష్టం చేశారు. ఆయుష్ ఔషధాల ద్వారా కొవిడ్ను నియంత్రించడానికి భారత్ తీసుకున్న చర్యలను కూడా ప్రముఖంగా ప్రస్తావించారు.
ఔషధ నిబంధనలు, సేవ ప్రమాణాలు & నిబంధనలు, సంప్రదాయ ఔషధాల ఫార్మాకోపోయియల్ ప్రమాణాలపై బ్రిక్స్ ప్రతినిధులు తమ దేశాల తరపున వెబినార్ మొదటి సెషన్లో ప్రదర్శనలు ఇచ్చారు. "ఆయుష్ నిబంధనలు, ఫార్మాకోపోయియల్ ప్రమాణాలు", "భారత సంప్రదాయ ఔషధాల ఫార్మాకోపోయియా - ఒక అవలోకనం", "ఆయుష్ ఆరోగ్య సంరక్షణ సేవల ప్రామాణీకరణ, నియంత్రణ" అంశాలను భారత్ తరపున వివరించారు. రెండో సెషన్లో, సంప్రదాయ ఔషధ పరిశ్రమ వర్గాల మధ్య చర్చలు జరిగాయి. ఈ సెషన్లో, భారత్, చైనా దేశాల సంప్రదాయ ఔషధ పరిశ్రమల ప్రతినిధులు సమగ్ర ప్రదర్శనలు ఇచ్చారు.
బ్రిక్స్ దేశాలతోసహా ప్రపంచవ్యాప్తంగా సంప్రదాయ ఔషధాలను ప్రోత్సహించడానికి భారత్ చేపట్టిన ప్రయత్నాల బ్రిక్స్ దేశాల సంప్రదాయ వైద్య రంగ నిపుణులు, పరిశ్రమ ప్రతినిధులు ప్రశంసించారు. ఈ విషయంలో సహకారం, మద్దతును అందిస్తామని ప్రకటించారు.
పౌర విమానయాన మంత్రిత్వ శాఖ
విమానయాన భద్రతా అవగాహనా వారం 2020ను పాటిస్తున్న ఎఎఐ
విమానయాన భద్రతా అవగాహనా వారం 2020 ను ఎయిర్ పోర్ట్్స అథారిటీ ఆఫ్ ఇండియా  ప్రారంభించింది. ఎఎఐ ఆధ్వర్యంలో నిర్వహించే దేశంలోని అన్ని విమానాశ్రయాలలోనూ, ఎఎన్ెస్ ప్రదేశాలలోనూ ఈ వారపు వేడుకలు ప్రారంభమయ్యాయి.
తమతమ ప్రాంతాలలో భద్రతా పనితీరును వ్యక్తిగతంగా పర్యవేక్షించేందుకు ప్రాంతీయ ఎగ్జిక్యూటివ్ డైరెక్టర్లు, ఎయిర్ పోర్ట్ డైరక్టర్లు సానుకూలతను ప్రదర్శించాలని ఎఎఐ చైర్మన్ అర్వింద్ సింగ్ విజ్ఞప్తి చేశారు. కోవిడ్-19 సంక్షోభ సమయంలో విమానాలు ఎక్కువగా నడవని కారణంగా విమానాశ్రయాలలో పశుపక్ష్యాదుల భయం పెరిగిందని అని సింగ్ పట్టి చూపారు. ట్రాఫిక్ ఎంత ఉన్నప్పటికీ భద్రత నివారణ చర్యలను నిరంతరం కొనసాగాలని ఆయన అన్నారు.
విమానయాన భద్రత పట్ల అవగాహనను పెంచేందుకు, ఎఎఐ విమానాశ్రయాలలోనూ, ఎఎన్ ఎస్ స్టేషన్లలో ఉద్యోగులను భాగస్వాములను చేసేందుకు నకిలీ వ్యాయామాలు, నివారణ నిర్వహణ తదితర కార్యక్రమాలను, పత్రాలు, సౌకర్యాల సమీక్ష సహా వివిధ కార్యక్రమాలను చేపట్టనున్నట్టు చెప్పారు. ఈ విషయంపై అవగాహనను పెంచేందుకు వివిధ సామాజిక ప్రచారాలను ప్రారంభించనున్నారు. ఎఎఐ కార్యాలయాలు, కార్యనిర్వహణ కేంద్రాల వద్ద అంతర్గత, బహిర్గత భాగస్వాములకు భద్రతా అవగాహన వారం ప్రాముఖ్యతను తెలియచెప్పేందుకు బ్యానర్లు, పోస్టర్లను ప్రదర్శిస్తున్నారు.
ఈ సందర్భంగా డిజిసిఎ డడిజి మనీష్ కుమార్ మాట్లాడుతూ, 2030 నాటికి ఐసిఎఒ తన అంతర్జాతీయ విమానయాన భద్రతా ప్రయణాళిక  ఆశించినట్టుగా ఒక్క మృతి కూడా లేకుండా చేయాలన్న దీర్ఘకాలిక లక్ష్యాన్ని భాగస్వాముల భద్రతా వ్యవస్థలను సరిగ్గా నిర్వహణ ద్వారా సాధించాల్సిన అవసరాన్ని నొక్కి చెప్పారు.
స్థానిక విమానాశ్రయాలలో విమాన కార్యకలాపాల భద్రతను కాపాడడంలో చుట్టు పక్కల ఉన్న సమాజం పాత్ర పట్ల అవగాహన పెంచేందుకు, ఎయిర పోర్్ట డైరెక్టర్లు పాఠశాలలు, కళాశాలల్లో విమానయాన భద్రత పట్ల స్థానిక ప్రజల పాత్రను గురించి అవగాహనా కార్యక్రమాలను నిర్వహిస్తారు.
యువజన వ్యవహారాలు, క్రీడల మంత్రిత్వ శాఖ
నేషనల్ వార్ మెమోరియల్ని సందర్శించిన ఒలింపియన్ శివపాల్ సింగ్, పరమవీర చక్ర దివంగత కెప్టెన్ మనోజ్ పాండే ఇతర అమరవీరులకు నివాళులర్పించారు
ఒలింపియన్ జావెలిన్ త్రోయర్ శివపాల్ సింగ్ న్యూఢిల్లీలోని నేషనల్ వార్ మెమోరియల్ను సందర్శించారు, ఇది స్వాతంత్ర్యం తర్వాత భారత సైనికులు చేసిన అత్యున్నత త్యాగానికి మూగ సాక్ష్యంగా ఉంది.
జాతీయ యుద్ధ స్మారకం భారతీయ సాయుధ దళాలకు అంకితం చేయబడిన స్మారక చిహ్నం, ఇది విధి నిర్వహణలో విధేయత, శౌర్యం మరియు త్యాగం యొక్క సుదీర్ఘ సంప్రదాయాన్ని కలిగి ఉంది, ఇది భారతదేశంలోని పౌరులందరికీ వారసత్వ ప్రదేశంగా ఇండియా గేట్ పక్కన ఉంది.
నేషనల్ వార్ మెమోరియల్ వద్ద సిబ్బంది ఒలింపియన్కు స్వాగతం పలికి, వార్ మెమోరియల్ గురించి వివరించారు. డైరెక్టర్ మాటల్లో చెప్పాలంటే, ఈ స్మారక చిహ్నం సందర్శకుల మనస్సులలో దేశభక్తిని పెంపొందించడానికి ఉద్దేశించబడింది మరియు ఈ విశాలమైన దేశంలోని పౌరులకు, నిస్వార్థంగా మాతృభూమి కోసం తమ ప్రాణాలను అర్పించిన వీర సైనికులకు వారి కృతజ్ఞతలు తెలియజేయడానికి అవకాశాన్ని అందిస్తుంది.
ఇదిలా ఉండగా, 2016 నుండి ఇండియన్ ఎయిర్ ఫోర్స్లో జూనియర్ వారెంట్ ఆఫీసర్గా కూడా ఉన్న సింగ్, పాకిస్తాన్ మరియు చైనాతో పాటు వివిధ సాయుధ పోరాటాల సమయంలో అమరవీరులైన సాయుధ దళాల పేర్లను చూపించే ఆర్మీ అధికారి ఒకరు సైట్ చుట్టూ తీసుకెళ్లారు. 1961 గోవా ఆపరేషన్, శ్రీలంకలో ఆపరేషన్ పవన్, మరియు ఆపరేషన్ రక్షక్ ఆపరేషన్ రినో వంటి ఉగ్రవాద కార్యకలాపాలన్నింటిని స్మారక గోడలపై బంగారు అక్షరాలతో చెక్కారు.
“సాయుధ దళాల సిబ్బందిగా, ఈ సందర్శన నిజంగా నన్ను చాలా భావోద్వేగానికి గురిచేసింది, ఎందుకంటే ఈ ప్రదేశం మరణం పట్ల భక్తి స్ఫూర్తికి గుర్తుగా ఉపయోగపడుతుంది, ఇది భారతీయ దళాలను అన్ని అసమానతలకు వ్యతిరేకంగా చివరి మనిషి మరియు చివరి బుల్లెట్తో పోరాడడానికి ఎల్లప్పుడూ ప్రేరేపించింది. ఈ త్యాగాల వల్లే మేం ఇక్కడ సురక్షితంగా ఉన్నాం’ అని శివపాల్ అన్నారు.
40 ఎకరాల విస్తీర్ణంలో ఉన్న ఈ సైట్ను 2019లో ప్రధాని నరేంద్ర మోడీ ప్రారంభించారు, దీని నిర్మాణం మహాభారతం యొక్క 'చక్రవ్యూహ్' భావనను సూచించే నాలుగు చక్రాల రూపంలో నిర్మించబడింది, ఇది సాయుధ దళాల విభిన్న విలువలను కూడా సూచిస్తుంది.
త్యాగ చక్ర  అని పిలువబడే వృత్తాకార కేంద్రీకృత గౌరవ గోడల యొక్క ప్రతి గ్రానైట్ ఇటుకలో 26000 కంటే ఎక్కువ మంది అమరవీరుల పేర్లు వ్యక్తిగతంగా చెక్కబడ్డాయి. తరువాత, స్పోర్ట్స్ అథారిటీ ఆఫ్ ఇండియా యొక్క NS NIS పాటియాలా సెంటర్లో శిక్షణ పొందుతున్న అథ్లెట్, సింగ్ వలె అదే రాష్ట్రమైన ఉత్తరప్రదేశ్కు చెందిన 1/11 గూర్ఖా రైఫిల్స్ రెజిమెంట్కు చెందిన దివంగత కెప్టెన్ మనోజ్ పాండే, పరమవీర చక్రకు నివాళులర్పించారు.
రాష్ట్రపతి సచివాలయం
నర్సులతో కలిసి రక్షాబంధన్ వేడుకలు జరుపుకున్న రాష్ట్రపతి
రాష్ట్రపతి శ్రీ రామ్నాథ్ కోవింద్, నర్సులతో కలిసి రక్షాబంధన్ వేడుకలు జరుపుకున్నారు. రాష్ట్రపతి భవన్లో ఈ కార్యక్రమం జరిగింది. 'ట్రైన్డ్ నర్సెస్ అసోసియేషన్ ఆఫ్ ఇండియా', 'మిలిటరీ నర్సింగ్ సర్వీస్', 'ప్రెసిండెంట్స్ ఎస్టేట్ క్లినిక్'కు చెందిన నర్సులు ఈ కార్యక్రమంలో పాల్గొన్నారు.
నర్సులు రాష్ట్రపతికి రాఖీలు కట్టారు. కొవిడ్ చికిత్సల అనుభవాలను వివరించారు. సాటి మనిషి ప్రాణాలను కాపాడడమేగాక, ప్రాణాలకు తెగించి కర్తవ్యంలో పాల్గొంటున్న రక్షకులుగా వారిని రాష్ట్రపతి అభివర్ణించారు. ఫ్రంట్ లైన్ కొవిడ్ వారియర్స్గా చేస్తున్న పోరాటం వారిపై గౌరవాన్ని మరింత పెంచుతుందన్నారు. అన్నదమ్ముల భద్రతను కోరుతూ మహిళలు రాఖీ కడతారన్న రాష్ట్రపతి, నర్సుల అంకితభావం వారి సోదరులతోపాటు ప్రజలందరికీ రక్షణనిస్తుందని చెప్పారు.
మిలిటరీ నర్సింగ్ సర్వీస్కు చెందిన ఇద్దరు నర్సులు విధుల్లో ఉండగా కొవిడ్ బారినపడి, వేగంగా కోలుకుని, కొత్త ఉత్సాహంతో మళ్లీ విధులకు హాజరవుతున్నారన్న కోవింద్, ఈ విపరీత సమయంలో తోటివారికి నిబద్ధతతో సేవ చేస్తున్న నర్సుల సమాజానికి కృతజ్ఞతలు తెలిపారు. దేశవ్యాప్తంగా ఉన్న నర్సులందరికీ రాఖీ పండుగ శుభాకాంక్షలు తెలిపారు.
కొవిడ్ చికిత్స అనుభవాలను గురించి నర్సులు చెబుతూ, అపోహల కారణంగా రోగులు విపరీతమైన మానసిక ఒత్తిడికి గురవుతున్నారని వివరించారు. శారీరక చికిత్సతోపాటు, మానసిక చికిత్స కూడా వారికి అవసరమన్నారు. వారందరి అభిప్రాయాలను రాష్ట్రపతి సావధానంగా విన్నారు. దేశానికి నర్సులు అందిస్తున్న శ్రేష్టమైన సేవలను ప్రశంసించారు.
ఆరోగ్య, కుటుంబ సంక్షేమ మంత్రిత్వ శాఖ
చికిత్స పొందుతున్న కోవిడ్ బాధితుల సంఖ్య తగ్గుముఖం మొత్తం పాజిటివ్ కేసులలో ఇంకా చికిత్సలో ఉన్నది 13.75 శాతమే
కొత్తగా కోలుకున్నవారిలో 74% మంది 10 రాష్ట్రాలనుంచే
25 రాష్ట్రాల్లో కొత్తగా వస్తున్న కేసులకంటే కోలుకుంటున్నవారే ఎక్కువ
మొత్తం కోవిడ్ పాజిటివ్ కేసులలో ప్రస్తుతం చికిత్స పొందుతున్నవారి వాటా పెద్ద ఎత్తున తగ్గుతూ వస్తోంది. శాతం పరంగా చూస్తే పాజిటివ్ కేసులలో అది 13,75% గా నమోదైంది. ఈరో జుకు ఇంకా కోవిడ్ చికిత్స అందుకుంటున్నవారి సంఖ్య 9,19,023 గా నిలిచింది.
కోలుకుంటున్నవారి శాతం గణనీయంగా పెరుగుతూ ఉండటం వల్లనే ఇప్పటికీ చికిత్సలో ఉండిపోయినవారి సంఖ్య తగ్గుతూ ఉంది. ఇప్పటిదాకా మొత్తం కోవిడ్ నుంచి కోలుకున్నవారి మొత్తం సంఖ్య 56,62,490 కి చేరింది. కోలుకున్నవారికీ, చికిత్సలో ఉన్నవారికీ మధ్య తేడా 47 లక్షలు  దాటింది. కోలుకుంటున్నవారు పెరుగుతూ ఉందటంతో ఈ తేడా మరింత విస్తరిస్తోంది
ఇలా కోలుకుంటున్నవారి సంఖ్య రోజురోజుకూ పెరుగుతూ ఉండటం వల్ల జాతీయ స్థాయిలో కోలుకుంటున్నవారి శాతం బాగా మెరుగుపడి 84.70 శాతానికి చేరింది. గడిచిన 24 గంటల్లో 75,787 మంది కోలుకొని ఆస్పత్రులనుంచి డిశ్చార్జ్ కావటమో, హోమ్ క్వారంటైన్ నుంచి బైటపడటమో జరిగింది. అదే సమయంలో గడిచిన 24 గంటల్లో కొత్తగా కోవిడ్ పాజిటివ్ గా నిర్థారణ జరిగిన కేసులు 61.267 గా తేలాయి. 25 రాష్ట్రాల్లో కోలుకున్నవారికంటే కొత్త కేసుల సంఖ్య తక్కువగా నమోదవుతోంది.
కొత్తగా కోలుకున్నవారిలో 74% కేసులు 10 రాష్ట్రాలలోనే కేంద్రీకృతమైనట్టు వెల్లడైంది. అవి మహారాష్ట్ర, ఆంధ్రప్రదేమ్ కర్నాటక, తమిళనాడు, కేరళ, ఉత్తరప్రదేశ్, ఒడిశా, ఢిల్లీ, చత్తీస్ గఢ్, పశ్చిమ బెంగాల్. వీటిలో ఒక్క మహారాష్ట్రలోనే ఒక్కరోజులోనే 13,000 మందికి పైగా కోవిడ్ బాధితులు కోలుకున్నారు.
గడిచిన 24 గంటల్లో 61.267 మందికి కొత్తగా కోవిడ్ సోకినట్టు నిర్థారణ జరిగింది. వీటిలో 75% కేసులు 10 రాష్ట్రాలలోనే నమోదు కావటం గమనార్హం. అందులో అత్యధికంగా కేసులు నమోదు కావటంలో మహారాష్ట్ర ముందుంటూనే ఉంది. రోజులో 10 వేలకు పైగా కేసులు మహారాష్ట్రలో నమోదు కాగా 7,000 కు పైగా కేసులు నమోదైన కర్నాటక రెండో స్థానంలో ఉంది.
గడిచిన 24 గంటలలో 884 మరణాలు నమోదయ్యాయి. వీళ్లలో 80% మంది 10 రాష్ట్రాలలోనే కేంద్రీకృతమయ్యాయి. అవి మహారాష్ట్ర, కర్నాటక, ఉత్తరప్రదేశ్, తమిళనాడు, పశ్చిమబెంగాల్, ఆంధ్రప్రదేశ్, పంజాబ్, చత్తీస్ గఢ్, ఢిల్లీ, మధ్యప్రదేశ్ రాష్ట్రాలు. కొత్తగా నమోదైన మరణాలలో 29% పైగా  మహారాష్ట్ర నుంచే కావటం గమనార్హం.
హోం మంత్రిత్వ శాఖ
భారత్ బాంగ్లాదేశ్ ల మధ్య 19వ హోం కార్యదర్శుల స్థాయి సమావేశం
భారత్ బాంగ్లాదేశ్ ల మధ్య హోం కార్యదర్శుల స్థాయి సమావేశం ఈ రోజు వర్చ్యువల్ విధానంలో జరిగింది. బంగ్లాదేశ్ స్వేచ్ఛ కల్పించడానికి జరిగిన యుద్ధం 50 సంవత్సరాలు పూర్తిచేసుకొని రెండు దేశాల మధ్య దౌత్య సంబంధాలు ప్రారంభమయిన నేపథ్యంలో ఈ చర్చలు జరిగాయి. భారతదేశ బృందానికి కేంద్ర హోం శాఖ కార్యదర్శి శ్రీ అజయ్ కుమార్ భల్లా, బాంగ్లాదేశ్ బృందానికి ఆ దేశ అంతర్గత వ్యవహారాల శాఖ పబ్లిక్ సెక్యూరిటీ డివిజన్ సీనియర్ కార్యదర్శి ముస్తఫా కమల్ ఉద్దీన్ నాయకత్వం వహించారు.
ద్వైపాక్షిక సంబంధాలకు భారత్, బంగ్లాదేశ్లు అత్యధిక ప్రాధాన్యతను ఇస్తున్నాయి. రెండు దేశాల మధ్య సంబంధాలను మరింత పటిష్టం చేసుకుని భద్రత మరియు సరిహద్దులకు సంబందించిన అంశాలపై మరింత సమన్వయంతో పనిచేయాలని సమావేశంలో రెండు దేశాల కార్యదర్శులు నిర్ణయించారు. తమ దేశాల భూభాగాలను ఏ ఒక్క దేశం ప్రయాజనాలు దెబ్బతినే విధంగా ఉపయోగించడానికి అంగీకరించరాదని సమావేశంలో నిర్ణయించారు.
రెండుదేశాల ప్రధానమంత్రులు అంగీకరించిన విధంగా భారత్, బంగ్లా సరిహద్దు వెంబడి ఫెన్సింగ్ ను త్వరితగతిన పూర్తిచేయడానికి చర్యలు తీసుకొనే అంశంపై సమావేశంలో చర్చించారు.
ఉగ్రవాద సమస్య పరిష్కారం, ఉగ్రవాద ముప్పును ఎదుర్కోవడానికి రెండు దేశాలు కలసి అమలు చేస్తున్న చర్యలపై సమావేశంలో కార్యదర్శులు సంతృప్తి వ్యక్తం చేశారు. అనధికారికంగా సరిహద్దులను దాటకుండా చూడడానికి రూపొందిన సమన్వయ సరిహద్దు నిర్వహణ ప్రణాళిక  అమలు జరుగుతున్న తీరుపై ఇరుపక్షాలు సంతృప్తి వ్యక్తం చేశాయి.
2019లో హోం మంత్రుల సమావేశంలో తీసుకున్న నిర్ణయం మేరకు 2021 జనవరిలో పోలీస్ ఉన్నతాధికారుల మధ్య చర్చలు జరగడంపట్ల కూడా కార్యదర్శుల స్థాయి సమావేశం సంతృప్తి వ్యక్తం
నకిలీ నోట్ల చెలామణిని, వస్తువుల అక్రమ రవాణాని అరికట్టడానికి మరింత సహకారంతో పనిచేయాలని సమావేశంలో నిర్ణయించారు.
భద్రత సంస్థల సామర్ధ్యాన్ని పెంపొందించడానికి తమ దేశానికి భారత్ అందిస్తున్న సహకారానికి బంగ్లాదేశ్ బృందం కృతజ్ఞతలు తెలిపింది.
భద్రత, సరిహద్దు అంశాలపై సమగ్రంగా చర్చించిన సమావేశం రెండు దేశాల ప్రధానమంత్రుల ఆశయాలకు అనుగుణంగా మరింత సమన్వయంతో పనిచేయాలని సమావేశంలో నిర్ణయించారు.
ఆర్థిక మంత్రిత్వ శాఖ
4వ జనవరి 2023 నాటికి దాదాపు 22 కోట్ల మంది లబ్ధిదారులు ఆయుష్మాన్ భారత్ పథకం కింద ధృవీకరించబడ్డారు
ఆయుష్మాన్ భారత్ కింద దేశవ్యాప్తంగా 1.54 లక్షలకు పైగా హెచ్డబ్ల్యుసిలు నిర్వహించబడ్డాయి
ఏబీహెచ్డబ్ల్యూసీలలో 135 కోట్ల కంటే ఎక్కువ సంచిత సందర్శనలు ఉన్నాయి
ఆయుష్మాన్ భారత్ డిజిటల్ మిషన్ కింద 31 కోట్లకు పైగా ఆరోగ్య ఖాతాలు సృష్టించబడ్డాయి
ఆయుష్మాన్ భారత్ ప్రధాన్ మంత్రి – జన్ ఆరోగ్య యోజన  పథకం కింద 21.9 కోట్ల మంది లబ్ధిదారులు వెరిఫై చేయబడ్డారు, ఇందులో 3 కోట్ల మంది లబ్ధిదారులు 4 జనవరి 2023 నాటికి రాష్ట్ర ఐటీ వ్యవస్థలను ఉపయోగించి ధృవీకరించబడ్డారు. దాదాపు 4.3 కోట్ల మంది ఆసుపత్రిలో చేరారు. రూ. 50,409 కోట్లు, 26,055 ఆసుపత్రుల నెట్వర్క్ ద్వారా ఈ పథకం కింద అధికారం పొందిందని ఆర్థిక సర్వే 2022-–23 తెలిపింది. కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈరోజు పార్లమెంట్లో ఆర్థిక సర్వే 2022-–23ని ప్రవేశపెట్టారు. ఏబీపీఎంజేఏవై అనేది ప్రపంచంలోనే అతిపెద్ద ఆరోగ్య బీమా పథకం అని ప్రీ-బడ్జెట్ సర్వే గమనించింది, ఇది ఆరోగ్య సంరక్షణపై వ్యయం కారణంగా ఉత్పన్నమయ్యే లక్ష్య లబ్ధిదారుల జేబులో లేని వ్యయాన్ని  తగ్గించే లక్ష్యంతో ఉంది. ఈ పథకం ఆరోగ్య రక్షణను రూ. సామాజిక ఆర్థిక కుల గణన లేమి వృత్తిపరమైన ప్రమాణాల ఆధారంగా గుర్తించబడిన భారతీయ జనాభాలో దిగువ 40 శాతం ఉన్న 10.7 కోట్లకు పైగా పేద బలహీన కుటుంబాలకు  ద్వితీయ తృతీయ సంరక్షణ ఆసుపత్రిలో ప్రతి కుటుంబానికి సంవత్సరానికి 5 లక్షలు 2011  ఇతర రాష్ట్ర పథకాలు.
ఆయుష్మాన్ భారత్ - హీత్ వెల్నెస్ సెంటర్లు 
గ్రామీణ పట్టణ ప్రాంతాల్లోని ఎస్హెచ్సిలు పిహెచ్సిలను అప్గ్రేడ్ చేయడం ద్వారా దేశవ్యాప్తంగా 1,54,070 ఎబి-హెచ్డబ్ల్యుసిలు పనిచేస్తున్నాయని సర్వే పేర్కొంది. ఏబీహెచ్డబ్ల్యూసీలు ప్రస్తుతం ఉన్న పునరుత్పత్తి & శిశు ఆరోగ్య సేవలు కమ్యూనికేబుల్ డిసీజెస్ సేవలను విస్తరించడం బలోపేతం చేయడం ద్వారా అధిక రక్తపోటు, మధుమేహం 3 సాధారణ క్యాన్సర్లు వంటి నాన్-కమ్యూనికేబుల్ వ్యాధులకు సంబంధించిన సేవలను చేర్చడం ద్వారా సమగ్ర ప్రాథమిక ఆరోగ్య సంరక్షణను అందిస్తాయి. ఓరల్, బ్రెస్ట్ సర్విక్స్. మొదటి హెచ్డబ్ల్యూసీలు ఛత్తీస్గఢ్లోని బీజాపూర్ జిల్లాలో 14 ఏప్రిల్ 2018న ప్రారంభించబడ్డాయి.
ఆర్థిక సర్వే ప్రకారం, 31 డిసెంబర్ 2022 నాటికి:
దేశవ్యాప్తంగా 1,54,070 హెచ్డబ్ల్యూసీలు పనిచేస్తున్నాయి.
135 కోట్లకు పైగా సంచిత సందర్శనలు ఉన్నాయి.
87.0 కోట్లకు పైగా నాన్ కమ్యూనికేబుల్ వ్యాధుల సంచిత పరీక్షలు
యోగాతో సహా 1.6 కోట్లకు పైగా వెల్నెస్ సెషన్లు.
ఈ–-సంజీవని టెలికన్సల్టేషన్ ప్లాట్ఫారమ్ కింద, 15,465 హబ్లలో  రాష్ట్ర స్థాయిలో 1,12,987 స్పోక్స్ లో ఫంక్షనల్ హెచ్డబ్ల్యూసీల ద్వారా దేశవ్యాప్తంగా, 17 జనవరి 2023 నాటికి.9.3 కోట్లకు పైగా టెలి-కన్సల్టేషన్లు అందించబడ్డాయి.
ఆయుష్మాన్ భారత్ డిజిటల్ మిషన్ 
ఆయుష్మాన్ భారత్ డిజిటల్ మిషన్ ఓపెన్, ఇంటర్ఆపరబుల్ డిజిటల్ ప్రమాణాల ఆధారంగా సురక్షితమైన ఆన్లైన్ ప్లాట్ఫారమ్ను రూపొందించడం లక్ష్యంగా పెట్టుకుంది. ఇది హెల్త్ ఐడీ, హెల్త్కేర్ ప్రొఫెషనల్స్ రిజిస్ట్రీ, హెల్త్ ఫెసిలిటీ రిజిస్ట్రీ హెల్త్ రికార్డ్ల జారీ వంటి సేవల ద్వారా పౌరుల సమ్మతితో వారి ఆరోగ్య రికార్డుల యాక్సెస్ మార్పిడిని అనుమతిస్తుంది. ఇది హెల్త్కేర్లో డిజిటల్ టెక్నాలజీల స్వీకరణను ప్రోత్సహిస్తుంది, తద్వారా నాణ్యమైన ఆరోగ్య సంరక్షణను మరింత అందుబాటులోకి సరసమైనదిగా చేస్తుంది.
సర్వే ప్రకారం, 10 జనవరి 2023 నాటికి మిషన్ ముఖ్య విజయాలు:
ఆయుష్మాన్ భారత్ ఆరోగ్య ఖాతా  సృష్టించబడింది: 31,11,96,965
· ఆరోగ్య సదుపాయాల రిజిస్ట్రీపై ధృవీకరించబడిన సౌకర్యాలు: 1,92,706
· హెల్త్కేర్ ప్రొఫెషనల్ రిజిస్ట్రీలో ధృవీకరించబడిన ఆరోగ్య సంరక్షణ నిపుణులు: 1,23,442
ఆరోగ్య రికార్డులు లింక్ అయినవి: 7,52,01,236
పౌర విమానయాన మంత్రిత్వ శాఖ
దేశవ్యాప్తంగా నిత్యావసర వస్తువులు, వైద్య అవసరాల నిరంతర సరఫరాకు ఇప్పటివరకు 490 లైఫ్ లైన్ ఉడాన్ విమానాల సేవలు
ఎయిర్ ఇండియా, అలయన్స్ ఎయిర్, ఐఎఎఫ్ మరియు ప్రైవేట్ క్యారియర్లు లైఫ్లైన్ ఉడాన్ కింద 490 విమానాలను నడుపుతున్నాయి. వీటిలో 289 విమానాలను ఎయిర్ ఇండియా, అలయన్స్ ఎయిర్ నడుపుతున్నాయి. 8 మే 2020 న రవాణా అయిన సరుకు 6.32 టన్నులు కలుపుకుని మొత్తం 848.42 టన్నుల సరుకు రవాణా జరిగింది.
అలయన్స్ ఎయిర్ 8 మే 2020 న 2 విమానాలను నడపగా, 8 విమానాలు ఐఏఎఫ్ ఆపరేట్ చేసింది. ఇప్పటి వరకు లైఫ్ లైన్ ఉడాన్ విమానాలు 4,73,609 కిలోమీటర్లు ప్రయాణం చేశాయి. 'లైఫ్లైన్ ఉడాన్' విమానాలను పౌర విమానయాన మంత్రిత్వ శాఖ ఆపరేట్ చేస్తోంది. ఇవి కోవిడ్-19పై భారత్ చేస్తున్న యుద్ధానికి మద్దతు నిస్తూ దేశంలోని మారుమూల ప్రాంతాలకు అత్యసర వైద్య సరకులను రవాణా చేస్తున్నాయి.
పవన్ హన్స్ లిమిటెడ్తో సహా హెలికాప్టర్ సేవలు జమ్మూ, కశ్మీర్, లడఖ్, ఈశాన్య ప్రాంతాల్లో కీలకమైన వైద్య సరుకులను, రోగులను గమ్యాలకు చేరవేశాయి. 8 మే 2020 వరకు పవన్ హన్స్ మొత్తం 8,001 కిలోమీటర్ల దూరం ప్రయాణం చేసి 2.32 టన్నుల సరుకును చేరవేసింది. దేశీయ కార్గో ఆపరేటర్లు స్పైస్ జెట్, బ్లూ డార్ట్, ఇండిగో, విస్టారా వాణిజ్య ప్రాతిపదికన కార్గో విమానాలను నడుపుతున్నారు. స్పైస్జెట్ మార్చి 24 నుండి 8 మే 2020 వరకు 916 కార్గో విమానాలు 6,587 టన్నుల సరుకును చేరవేశాయి. వీటిలో 16 అంతర్జాతీయ సరకు రవాణా విమానాలు.
ఇండిగో ఏప్రిల్ 3 నుండి మే 8 వరకు 1,96,263 కిలోమీటర్ల దూరం ప్రయాణం చేసి 585 టన్నుల సరుకును రవాణా చేసింది. 46 అంతర్జాతీయ విమానాలతో సహా 121 కార్గో విమానాలను నడిపింది. ప్రభుత్వానికి ఉచితంగా తీసుకునే వైద్య సామాగ్రి కూడా ఇందులో ఉంది. విస్టారా ఏప్రిల్ 19 నుండి 20 మే 2020 వరకు 32 కార్గో విమానాలను 32,321 కిలోమీటర్ల దూరాన్ని నడిపి 150 టన్నుల సరుకును రవాణా చేసింది.
ఫార్మస్యూటికల్స్, వైద్య పరికరాలు, కోవిడ్ -19 కి అవసరమైన సహాయ వస్తువుల రవాణా కోసం తూర్పు ఆసియాకు వస్తు రవాణా గగన తల మార్గం ఏర్పాటయింది. ఎయిర్ ఇండియా తీసుకువచ్చిన మొత్తం వైద్య సరుకు పరిమాణం 1075 టన్నులు. బ్లూ డార్ట్ గ్వాంగ్జౌ, షాంఘై నుండి సుమారు 131 టన్నులు, హాంకాంగ్ నుండి 24 టన్నుల వైద్య వస్తువులను తీసుకొచ్చాయి.